rejauldu/bengali-wikipedia huggingface dataset:
শ্রীমন্ত শঙ্করদেব পুরস্কার অসম সরকার দ্বারা  সাহিত্য, কলা, সংস্কৃতি, সাংবাদিকতা ইত্যাদি ক্ষেত্রে জাতীয় ও আন্তর্জাতিক খ্যাতি সম্পন্ন ব্যক্তিদেরকে প্রদত্ত পুরস্কার। শ্রীমন্ত শঙ্করদেব নামাঙ্কিত এই পুরস্কার ১৯৮৬ খ্রিষ্টাব্দ থেকে চালু হয়। পুরস্কার হিসেবে শংসাপত্র, নগদ অর্থ এবং সোনার পদক প্রদান ক্রা হয়। ১৯৯৭ খ্রিষ্টাব্দের পর থেকে নগদ অর্থ এক লক্ষ টাকা থেকে বৃদ্ধি করে তিন লক্ষ টাকা করা হয়েছে।কথা গুয়াহাটী, সপ্তম সংখ্যা, অক্টোবর-নভেম্বর, ২০০৪   পুরস্কার প্রাপকদের তালিকা  ক্ৰমিক নং খ্রিষ্টাব্দ ব্যক্তির নাম ১  ১৯৮৬  কীৰ্তিনাথ হাজারিকা ২  ১৯৮৭  ভূপেন হাজারিকা ৩  ১৯৮৮  সত্যজিৎ রায় ৪  ১৯৮৯  মহেশ্বর নেওগ ৫  ১৯৯০  কপিল বাৎসায়ন ৬  ১৯৯১  সত্যেন্দ্ৰনাথ শৰ্মা ৭  ১৯৯২  রামচন্দ্ৰ নারায়ণ দণ্ডেকার ৮  ১৯৯৩  সত্যপ্ৰসাদ বরুয়া  গাংগুবাই হাংগল ৯  ১৯৯৪  মহেন্দ্ৰ বরা ১০  ১৯৯৫  সৈয়দ আব্দুল মালিক ১১  ১৯৯৬  ভবেশ চন্দ্ৰ সান্যাল ১২  ১৯৯৭  কেলুচরণ মহাপাত্ৰ ১৩  ১৯৯৮  ড: ভবেন্দ্ৰ নাথ শইকীয়া ১৪  ১৯৯৯  আমজাদ আলি খান ১৫  ২০০০  সোনারাম চুতীয়া ১৬  ২০০১  আচাৰ্য ইলারাম দাস ১৭  ২০০২  ইন্দিরা মিরি ১৮  ২০০৩  হবিব তনভির ১৯  ২০০৪  নারায়ণ দেব গোস্বামী  পারভিন সুলতানা ২০  ২০০৫  বি. জি. ভাৰ্গিজ ২১  ২০০৬  কেশবানন্দ দেবগোস্বামী ২২  ২০০৭  হোমেন বরগোহাঞি ২৩  ২০০৮  শৰ্মিলা ঠাকুর  তথ্য সংগ্ৰহ  বিষয়শ্রেণী:অসমীয়া সাহিত্য পুরস্কার
আবদুল্লাহ ইবনে সুহাইল (৫৯৪- ৬৩২ খ্রিঃ) মুহাম্মদ এর একজন বিশিষ্ট সাহাবা ছিলেন। তিনি সাহাবা সুহাইল ইবনে আমর এর সন্তান ছিলেন ।   নাম ও বংশ পরিচয়   আবদুল্লাহ ইবনে সুহাইল এর মূলনাম আবদুল্লাহ এবং উপনাম আবু সুহাইল ।তার পিতার নাম সুহাইল ইবনে আমর এবং মাতার নাম ফাখতা বিনতু আমের।   ইসলাম গ্রহণ ও হিজরত  আবদুল্লাহ ইবনে সুহাইল ইসলামের প্রথম পর্যায়েই ইসলাম গ্রহণ করেন এবং হাবশা অভিমূখী দ্বিতীয় কাফিলার সাথে হাবশায় হিজরত করেন । কিছুদিন হাবশায় অবস্থানের পর মক্কায় ফিরে এলে পিতা সুহাইল ইবনে আমর তাকে বন্দী করে এবং তার ওপর অত্যাচার-নির্যাতন চালায় । আবদুল্লাহ অত্যাচার সহ্য করতে না পেরে ইসলাম ত্যাগ করে পুনরায় মুশরিকী জীবনে বা পৌত্তলিকতায় ফিরে যাওয়ার ভান করেন। তার মাতা-পিতা ও মক্কার মুশরিকরা তার বাহ্যিক আচরণ দেখে ইসলাম পরিত্যাগ সম্পর্কে নিশ্চিন্ত হয়ে যায় এবং অত্যাচার বন্ধ করে দেয় ।   যুদ্ধে অংশগ্রহণ  এদিকে মুহাম্মাদ মক্কা ছেড়ে মদীনায় চলে যান। মক্কা ও মদীনার মাঝে সামরিক সংঘর্ষ শুরু হয়। মক্কাবাসীরা আবদুল্লাহকে তাদের সহযোদ্ধা হিসেবে বদরে মুসলমানদের বিরুদ্ধে লড়বার জন্য নিয়ে যায়। কিন্তু আবদুল্লাহ কখনো ইসলাম ত্যাগ করেননি, তিনি শুধু সুযোগের অপেক্ষায় ছিলেন। বদর যুদ্ধে মুসলিম ও কুরাইশ বাহিনী মুখোমুখি হওয়ার প্রস্তুতি নিচ্ছে, এমন সময় সুযোগ বুঝে আবদুল্লাহ ইবনে সুহাইল মুসলিম বাহিনীতে যোগদান করেন এবং মুসলমান বাহিনীর হয়ে বীরত্বের সাথে যুদ্ধ করেন ।  বদরের পর সকল প্রসিদ্ধ যুদ্ধেই আবদুল্লাহ ইবনে সুহাইল মুহাম্মদ সংগে থেকে বীরত্বের সাথে যুদ্ধ অংশ নেন । হুদাইবিয়ার সন্ধি ও বাইয়াতে রিদওয়ানেও তিনি শরীক ছিলেন।  মক্কা বিজয়ের সময়ও আবদুল্লাহ ইবনে সুহাইল মুহাম্মদ এর সফরসঙ্গী ছিলেন । তার পিতা সুহাইল ইবনে আমর তখনও মক্কায় ইসলাম গ্রহণ করেননি ।আবদুল্লাহ ইবনে সুহাইল তার পিতার জন্য মুহাম্মদের নিকট নিরাপত্তা চাইলেন,মুহাম্মদ তার পিতাকে নিরাপত্তা দিলে তার পিতা সুহাইল ইবনে আমর ইসলাম গ্রহণ করেন ।   খিলাফত আমলে  খলিফা আবু বকর এর খিলাফত কালে আরব উপদ্বীপে যাকাত অস্বীকারকারী ও ভন্ড নবীদের যে বিদ্রোহ দেখা দেয়, আবদুল্লাহ ইবনে সুহাইল সেই বিদ্রোহ দমনে সক্রিয় ভূমিকা পালন করেন।   মৃত্যু  হিজরী ১২ সনে ইয়ামামার প্রান্তরে ভন্ড নবী মুসাইলামার সাথে যে রক্তক্ষয়ী সংঘর্ষ হয়, আবদুল্লাহ ইবনে সুহাইল সেই যুদ্ধেই শাহাদাত বরণ করেন। মৃত্যুকালে তার বয়স হয়েছিল মাত্র ৩৮ বছর। তার মৃত্যুকালে তার পিতা তখনো জীবিত ছিলো ।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:বদর যুদ্ধে অংশগ্রহণকারী সাহাবা বিষয়শ্রেণী:শহীদ সাহাবা বিষয়শ্রেণী:সাহাবা বিষয়শ্রেণী:কুরাইশ বিষয়শ্রেণী:৫৯৪-এ জন্ম বিষয়শ্রেণী:৬৩২-এ মৃত্যু
হ্যারি এডওয়ার্ড কেন (জন্ম: ২৮ জুলাই, ১৯৯৩) হলেন একজন ইংরেজ পেশাদার ফুটবলার। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং ইংল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  আন্তর্জাতিক কর্মজীবন কেন ২০১৮ বিশ্বকাপে ২৩ সদস্যের ইংল্যান্ড জাতীয় দলে ডাক পান এবং অধিনায়কের দায়িত্ব পান। ১৮ জুন গ্রুপ পর্বের প্রথম খেলায় তিনি তিউনিসিয়ার বিপক্ষে ২-১ জয় লাভ করা খেলায় ২টি গোল করেন। ২৪শে জুন গ্রুপ পর্বের দ্বিতীয় খেলায় কেন হ্যাটট্রিক করেন এবং ইংল্যান্ড পানামার বিপক্ষে ৬-১ গোলের বিশাল জয় পায়। পানামার বিপক্ষে তার এই তিন গোলের মাধ্যমে তিনি তৃতীয় ইংরেজ ফুটবলার হিসেবে বিশ্বকাপে হ্যাটট্রিককারী ফুটবলার হওয়ার কৃতিত্ব গড়েন। পূর্বে জিওফ হার্স্ট ১৯৬৬ বিশ্বকাপে পশ্চিম জার্মানির বিপক্ষে ও গ্যারি লিনেকার ১৯৮৬ বিশ্বকাপে পোল্যান্ডের বিপক্ষে হ্যাটট্রিক করেছিলেন।  কর্মজীবন পরিসংখ্যান আন্তর্জাতিক  + জাতীয় দল এবং সাল অনুযায়ী উপস্থিতি এবং গোলসংখ্যাজাতীয় দলসালউপস্থিতি গোল ইংল্যান্ড ২০১৫৮৩২০১৬৯২২০১৭৬৭২০১৮১২৮২০১৯১০১২২০২০৬০২০২১১৬১৬২০২২১৩৫২০২৩৯৯সর্বমোট৮৯৬২  সম্মাননা টটেনহ্যাম হটস্পার ইএফএল কাপ রানার-আপ: ২০১৪–১৫, ২০২০–২১ উয়েফা চ্যাম্পিয়নস লিগ রানার-আপ: ২০১৮–১৯ বায়ার্ন মিউনিখ বুন্দেসলিগা: ২০২৪–২৫ ডিএফএল-সুপারকাপ: ২০২৫ ইংল্যান্ড উয়েফা ইউরোপীয় চ্যাম্পিয়নশিপ রানার-আপ: ২০২০, ২০২৪ উয়েফা নেশনস লিগ তৃতীয়-স্থান: ২০১৯  তথ্যসূত্র  বহিঃসংযোগ  Harry Kane profile at the Tottenham Hotspur F.C. website Harry Kane profile  at the Football Association website  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:নরিচ সিটি ফুটবল ক্লাবের খেলোয়াড় বিষয়শ্রেণী:মিলওয়াল ফুটবল ক্লাবের খেলোয়াড় বিষয়শ্রেণী:লেটন অরিয়েন্ট ফুটবল ক্লাবের খেলোয়াড় বিষয়শ্রেণী:লেস্টার সিটি ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ওয়াটফোর্ড ফুটবল ক্লাবের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার
বেত দ্বারকা বা শঙ্খধর হল ভারতের গুজরাত রাজ্যের ওখার উপকূল থেকে ৩ কিমি (২ মাইল) দূরে কচ্ছ উপসাগরের মুখে অবস্থিত একটি জনবসতিপূর্ণ দ্বীপ। দ্বীপটি উত্তর-পশ্চিম থেকে দক্ষিণ-পূর্ব ১৩ কিমি (৮ মাইল) লম্বা এবং পূর্ব-পশ্চিম গড় প্রস্থ ৪ কিমি (২ মাইল)। এটি দ্বারকা শহরের ৩০ কিমি (১৯ মাইল) উত্তরে অবস্থিত বেলেপাথরের একটি স্ট্রিপ।   যোগাযোগ ওখা থেকে ফেরি পরিষেবার মাধ্যমে বেত দ্বারকা যাওয়া যায়। ওখা ও বেত দ্বারকার মধ্যে গুজরাটের প্রথম সমুদ্র সেতু নির্মাণাধীন রয়েছে। ২ কিলোমিটাররে (১ মাইল) বেশি দীর্ঘ সমুদ্র সেতুর জন্য অনুমান করা হয়েছে ₹ ৯৬২ কোটি টাকা।  আরও দেখুন  শিবরাজপুর সৈকত  তথ্যসূত্র  বিষয়শ্রেণী:গুজরাতের দ্বীপ বিষয়শ্রেণী:গুজরাতের প্রত্নতাত্ত্বিক স্থান বিষয়শ্রেণী:গুজরাতের সমুদ্র সৈকত বিষয়শ্রেণী:গুজরাতের পর্যটন আকর্ষণ বিষয়শ্রেণী:ভারতের হিন্দু তীর্থস্থান বিষয়শ্রেণী:দেবভূমি দ্বারকা জেলা বিষয়শ্রেণী:দ্বারকা বিষয়শ্রেণী:গুজরাতের দর্শনীয় স্থান বিষয়শ্রেণী:ভারতের দ্বীপ বিষয়শ্রেণী:ভারতের জনবহুল স্থান
ডোরেমন: নোবিতা'স ডোরাবিয়ান নাইটস্English translation as shown on an official website for the 25th anniversary of the movie franchise. হলো ডোরেমন মাঙ্গা ধারাবাহিকের একটি কাহিনী চলচ্চিত্র। ১৯৯১ সালের ৯ মার্চ জাপানে এটি মুক্তি পেয়েছিল। ১ ডিসেম্বর, ২০১২ সালে এর হিন্দি ডাব সংস্করণ ডিজনি চ্যানেল ভারতে এবং ৯ ডিসেম্বর ২০১২ সালে হাঙ্গামা টিভিতে মুক্তি লাভ করে।   কাহিনী সংক্ষেপ  নোবিতা  ডোরেমনের সঙ্গে পিকচার বুকের জগতে গিয়ে সিন্দাবাদ নাবিকের অভিযান দেখছিল। এটাতে মজা পেয়ে নোবিতা শিজুকাকেও সেই পিকচার বুকের জগতে খেলতে নিয়ে আসে। আসলে সেই পিকচার বুক জগতে যেতে হলে পায়ে এক রকমের জুতো পরতে হয়; খেলতে খেলতে হঠাৎ নোবিতার মা তাদেরকে সেখান থেকে বেরোবার জন্য ডাক দিলে তাড়াতাড়ি বেরোবার সময় শিজুকা-র পায়ের জুতোটি খুলে পড়ে যায় ও হারিয়ে যায়। এর ফলে শিজুকা আর সেখান থেকে বের হতে পারেনা। সে আরব্য রজনীতে আটকা পড়ে যায়। যখন নোবিতার মনে পড়ে যে শিজুকা সেখানে-ই আটকে আছে তারা তৎক্ষণাৎ শিজুকা-কে বের করার জন্য ঘরে গিয়ে দেখে যে তার বইগুলি সেখানে নেই। তখন নোবিতা, জিয়ান, সুনিও এবং ডোরেমন ৮ম শতাব্দীতে যায় যেসময় আরব্য রজনীর ঘটনা ঘটেছিল।  আরব্য রজনীতে তারা কাসিমের দস্যুদলের কবলে পড়লে খলিফা হারুন আল রশিদ তাদেরকে রক্ষা করে। এরপর পথপ্রদর্শক দৈত্য মিকুজিন তাদেরকে সাহায্য করে। একবার জাহাজডুবির ঘটনা ঘটলে ডোরেমনের গ্যাজেটের পকেটটি হারিয়ে যায়। তাই তাদেরকে মরুভূমিতে দীর্ঘক্ষণ হাঁটতে হয়। অবশেষে সিন্দাবাদের দৈত্য তাদেরকে উদ্ধার করে প্রাসাদে নিয়ে যায়। সিন্দাবাদের বিভিন্ন ধরনের জাদুকরী গ্যাজেটের সহায়তায় তারা শিজুকাকে আব্দুল নামক দস্যুর কাছ থেকে উদ্ধার করে আনে। তখন আব্দুল,কাসিম ও তার দুই দস্যুকে নিয়ে সিন্দাবাদের প্রাসাদ আক্রমণ করে। অবশেষে সিন্দাবাদ দস্যুদলকে হারিয়ে প্রাসাদ ফিরে পায় এবং ডোরেমন, নোবিতা ও তার বন্ধুরা বর্তমানে ফিরে আসে।    আরও দেখুন   ডোরেমন চলচ্চিত্রের তালিকা  তথ্যসূত্র   বহিঃসংযোগ   Doraemon The Movie 25th page     বিষয়শ্রেণী:১৯৯১-এর চলচ্চিত্র বিষয়শ্রেণী:১৯৯১-এর অ্যানিমে চলচ্চিত্র‎ বিষয়শ্রেণী:দেশ অনুযায়ী অ্যানিমেটেড চলচ্চিত্র বিষয়শ্রেণী:মাধ্যম অনুযায়ী অ্যানিমে বিষয়শ্রেণী:জাপানি চলচ্চিত্র বিষয়শ্রেণী:জাপানি ভাষার চলচ্চিত্র বিষয়শ্রেণী:ডোরেমনের চলচ্চিত্র বিষয়শ্রেণী:৮ম শতাব্দীর আব্বাসীয় খিলাফতের পটভূমিতে চলচ্চিত্র
এস স্বাতী ছিলেন ২৪-বছর বয়সী ভারতীয় ইনফোসিস সংস্থার কর্মচারী, যিনি ২০১৬ সালের ২৪ শে জুন ভারতের তামিলনাড়ুর চেন্নাইয়ের নুঙ্গামবাক্কাম রেলওয়ে স্টেশনে খুন হন। অনেক লোকের সামনে স্বাতীকে হত্যা করা হয়, যাত্রীরা নির্বাক দর্শকের মত ছিল, একজন হামলাকারী, যাকে রামকুমার বলে সন্দেহ করা হয়, সে পালিয়ে যায় এবং পুলিশ আসার আগে ও তাদের তদন্ত প্রক্রিয়া শুরু করার আগে স্বাথীর দেহ অযত্নে অবস্থায় পড়ে থাকে।   পটভূমি  স্বাতী ভারত সরকারের স্বাস্থ্য বীমা কোম্পানি ইএসআইসি-এর অবসরপ্রাপ্ত কর্মচারী সান্থানা গোপালকৃষ্ণনের মেয়ে ছিলেন। তিনি ২০১৪ সালে ধানলক্ষ্মী কলেজ অব ইঞ্জিনিয়ারিংয়ে কম্পিউটার বিজ্ঞানে স্নাতক ডিগ্রী সম্পন্ন করেন, একই বছর আনা বিশ্ববিদ্যালয়ে ওরাকলে একটি কোর্স গ্রহণ করেন। ইনফোসিসে চাকরির জন্য নির্বাচিত হওয়ার পর, তিনি মহীশূরে প্রশিক্ষণ নিয়েছিলেন এবং সিস্টেম ইঞ্জিনিয়ারের চাকরি পেয়েছিলেন। ইঞ্জিনিয়ারিং কলেজের স্বাতীর বন্ধু সিধু তাকে একজন বন্ধুত্বপূর্ণ মহিলা হিসেবে বর্ণনা করেছেন, যিনি সাধারণত নিজের মত করেই থাকতেন।   হত্যা  স্বাতীর বাবা ভারতীয় সময়ে ২০১৬ সালের ২৪শে জুন প্রায় সকাল ৬ টা ৩০ মিনিটে চেন্নাইয়ের নুঙ্গামবাক্কাম রেলওয়ে স্টেশনে পৌঁছে দিয়ে যান। তার দৈনন্দিন রুটিনের অংশ হিসাবে, স্বাতী মাহিন্দ্রা ওয়ার্ল্ড সিটিতে তার কর্মস্থলে যাওয়ার জন্য স্টেশনে অপেক্ষা করছিলেন। প্রায় ৩০ মিনিট আগে থেকে তার জন্য অপেক্ষা করা একজন ব্যক্তির সাথে তর্ক করার পর তাকে কাস্তে দিয়ে ছুরিকাঘাতে হত্যা করা হয়েছিল। সকাল ৬ টা ৪২ মিনিটে হামলাকারী পালিয়ে যায়। প্রাথমিকভাবে, যে পুলিশ তার মৃতদেহটি খুঁজে পেয়েছিল সে কাছের দোকান থেকে কেনা শার্ট দিয়ে ঢেকে রেখেছিল এবং তার দেহ দুই ঘন্টারও বেশি সময় ধরে এমন অবস্থায় পড়ে ছিল। একজন ঊর্ধ্বতন কর্মকর্তা পরে স্টেশনে পৌঁছে লাশটি সরকারি জেনারেল হাসপাতালে পৌঁছে দেন।   তদন্ত  মাদ্রাস হাইকোর্ট লাশের প্রতি শ্রদ্ধা জানাতে রেলওয়ে পুলিশের ধীরগতির নিন্দা জানিয়ে বলেছে তদন্তে শিথিলতা প্রমাণিত হলে হস্তক্ষেপ করা হবে। সামান্য অগ্রগতি হওয়ার পর মামলাটি দ্রুত রেল পুলিশ থেকে শহর পুলিশের কাছে হস্তান্তর করা হয়। ২০১৬ সালের ১ জুলাই হত্যা করার জন্য রামকুমারকে তিরুনেলভেলিতে গ্রেফতার করা হয়। তিনি অভিযুক্ত তার গলা তিনি গলা কেটে আত্মহত্যার চেষ্টা করেছিলেন এবং তাকে তিরুনেলবেলির সরকারি হাসপাতালে স্থানান্তর করা হয়। স্বাতীর বন্ধু বিলাল মালিককে পুলিশী জিজ্ঞাসাবাদের জন্য ডাকা হয়।  তথ্যসূত্র  বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:অপরাধ তদন্ত বিষয়শ্রেণী:ভারতীয় খুনের শিকার বিষয়শ্রেণী:২০১৬-এ ভারতে খুন
কনর হল (; জন্ম: ৮ সেপ্টেম্বর ১৯৯৫) হলেন একজন ব্রিটিশ তীরন্দাজ, যিনি গ্রেট ব্রিটেনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  হল গ্রেট ব্রিটেনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  কনর হল ১৯৯৫ সালের ৮ই সেপ্টেম্বর তারিখে গ্রেট ব্রিটেনের বেলফাস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  হল গ্রেট ব্রিটেনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৪টি ১০ পয়েন্ট অর্জন করে সর্বমোট ৬৫২ পয়েন্ট নিয়ে তিনি ৪৬তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ১৯তম স্থান অধিকারী ফ্রান্সের জঁ-শার্ল ভালাদোঁ মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে টম হলের কাছে ৬–৫ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি টম হল এবং অ্যালেক্স ওয়াইজের সাথে ব্রিটিশ দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭২টি ১০ পয়েন্ট অর্জন করে সর্বমোট ১৯৬১ পয়েন্ট নিয়ে ১২তম স্থান অধিকার করেছিল। অতঃপর প্রাথমিক পর্বে তারা চীনা তাইপেইয়ের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।  অন্যদিকে তিনি এবং ব্রায়নি পিটম্যান একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৪৯টি ১০ পয়েন্ট অর্জন করে সর্বমোট ১৩১০ পয়েন্ট নিয়ে ১৯তম স্থান অধিকার করেছিল।   তথ্যসূত্র    বহিঃসংযোগ      বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ পুরুষ তীরন্দাজ বিষয়শ্রেণী:গ্রেট ব্রিটেনের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:বেলফাস্টের ক্রীড়াবিদ বিষয়শ্রেণী:২১শ শতাব্দীর ব্রিটিশ পুরুষ ক্রীড়াবিদ
জীজাবাঈ শাহাজি ভোশালে (১২ জানুয়ারী ১৫৯৮ – ১৭ জুন ১৬৭৪), যিনি রাজমাতা জীজা বাঈ নামে খ্যাত, মারাঠা সাম্রাজ্যের প্রতিষ্ঠাতা শিবাজির মাতা। তিনি সিন্ধখেদের লাখুজি যাদব রাও এর কন্যা।   ইতিহাস  জীজা বাঈ ১৫ জানুয়ারি ১৫৯৮ তারিখে সিন্ধখেদের কাছে দেওলগাঁওএ জন্মগ্রহণ করেন। বর্তমানে এটি মহারাষ্ট্রের বুলধানা জেলায় অবস্থিত। তার মায়ের নাম মাহালসাবাঈ। অতি অল্প বয়সে ভেরুল গ্রামের মালোজি ভোসলের পুত্র শাহাজি ভোসলের সঙ্গে তার বিয়ে হয়। মালোজি ভোসলে আদিল শাহী সুলতানদের অধীনে একজন সেনাপতি হিসেবে কর্মরত ছিলেন।  জীজা বাঈএর শ্বশুর মালোজি ভোসলে জীজা বাঈএর পিতা লাখুজিরাও যাদব এর অধীনে একজন সৈনিক হিসেবে কর্মজীবন শুরু করেন। জীজা বাঈএর বাবার পরিবার তাদের অঞ্চলে যথেষ্ট প্রভাবশালী ছিল, অন্যদিকে তার স্বামীর পরিবার তখন ধীরে ধীরে গুরুত্বলাভ করছিল। জীজা বাঈ ছয় সন্তানের জন্ম দেন যাদের মধ্যে চারজন শৈশবেই মারা যায়। কেবলমাত্র দুই পুত্র শম্ভাজি আর শিবাজি বয়ঃপ্রাপ্ত হয়েছিলেন।  ১৭ জুন ১৬৭৪ তারিখে জীজাবাঈ মারা যান.   সাংস্কৃতিক উল্লেখ  থাম্ব|১৯৯৯ সালে একটি ভারতীয় ডাকটিকিটে জীজা বাঈ   জীজা বাঈকে আজও একজন আদর্শ মা হিসেবে গণ্য করা হয় বিশেষত মহারাষ্ট্রে। পুত্র শিবাজিকে প্রতিপালনের বিভিন্ন বিষয় লোকাচার গল্পে উঠে এসেছে।  ২০১১ সালে নির্মিত সিনেমা "রাজমাতা জীজাউ " জীজা বাঈএর জীবনচরিত নিয়ে তৈরী।   আরও দেখুন    List of Maratha dynasties and states  Maratha clan system  Bhosale  Maratha Kranti Morcha   তথ্যসূত্র   বিষয়শ্রেণী:মারাঠি ব্যক্তি বিষয়শ্রেণী:১৬৭৪-এ মৃত্যু বিষয়শ্রেণী:১৫৯৮-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ভারতীয় রাজকীয় নারী বিষয়শ্রেণী:১৬শ শতাব্দীর ভারতীয় নারী বিষয়শ্রেণী:১৭শ শতাব্দীর ভারতীয় নারী
আপলোডিং বলতে একটি নেটওয়ার্কের মাধ্যমে একটি কম্পিউটার সিস্টেম থেকে অন্য একটি সিস্টেমে ডেটা প্রেরণ করাকে বোঝায়। আপলোড করার কিছু সাধারণ পদ্ধতি হলো: ওয়েব ব্রাউজারের মাধ্যমে আপলোড, ফাইল ট্রান্সফার প্রোটোকল ক্লায়েন্ট ব্যবহার করে আপলোড, এবং টার্মিনাল (এসসিপি/এসএফটিপি) ব্যবহার করে আপলোড। আপলোডিং সাধারণত এমন পরিস্থিতিতে ব্যবহৃত হয় যেখানে অনেক ক্লায়েন্ট ফাইল পাঠিয়ে একটি কেন্দ্রীয় সার্ভারে সংরক্ষণ করে। তবে যখন ফাইল বা নথি পাঠানোর প্রক্রিয়া বিচ্ছিন্ন ক্লায়েন্টদের মধ্যে ঘটে, যেমন পিয়ার-টু-পিয়ার (পিটুপি) ফাইল শেয়ারিং প্রোটোকল (বিটটরেন্ট ইত্যাদি) ব্যবহার করে, তখন সাধারণত এটি ফাইল শেয়ারিং নামে পরিচিত। একটি কম্পিউটার সিস্টেমের ভেতরে ফাইল স্থানান্তর করা, অর্থাৎ নেটওয়ার্ক ব্যবহার না করে, ফাইল কপি করা নামে পরিচিত।  আপলোড করা সরাসরি ডাউনলোড করার বিপরীত, যেখানে ডেটা নেটওয়ার্কের মাধ্যমে প্রাপ্ত হয়। যখন ব্যবহারকারীরা ইন্টারনেটের মাধ্যমে ফাইল আপলোড করেন, তখন এটি সাধারণত ডাউনলোডের তুলনায় ধীরগতির হয়। এর মূল কারণ হলো, অনেক ইন্টারনেট সেবা প্রদানকারী (আইএসপি) অসিমেট্রিক সংযোগ প্রদান করে, যেখানে ডাউনলোডের জন্য বেশি ব্যান্ডউইথ বরাদ্দ থাকে, কিন্তু আপলোডের জন্য তুলনামূলকভাবে কম থাকে।   সংজ্ঞা   কোনো কিছু স্থানান্তর করা (যেমন উপাত্ত বা ফাইল) একটি কম্পিউটার বা অন্য কোনো ডিজিটাল ডিভাইস থেকে অন্য ডিভাইসের মেমোরিতে। এটি সাধারণত একটি বড় বা দূরবর্তী কম্পিউটারে পাঠানো হয়, বিশেষ করে ইন্টারনেটের মাধ্যমে।   তথ্যসূত্র    বহিঃসংযোগ    নথি বা ফাইল আদান-প্রদান এর একটি অতি সংক্ষিপ্ত ইতিহাস  বিষয়শ্রেণী:কম্পিউটার নেটওয়ার্কিং বিষয়শ্রেণী:উপাত্ত প্রেরণ বিষয়শ্রেণী:সার্ভার (কম্পিউটিং)
thumb|upright=1.3|১৮০৬ সালের  ফ্রেডরিখ জাস্টিন বারটুচের একটি ডানাওয়ালা, অগ্নি-শ্বাস-প্রশ্বাসের আজদাহার উদাহরণ thumb|upright=1.3|বেইজিং-এর বেইহাই পার্কে নয়-আজদাহা প্রাচীরে খোদাই করা রাজকীয় চীনা আজদাহা thumb|upright=1.25|রাশিয়ান ভাইকিং জাহাজের ধনুকে আজদাহা। ২০১৯। আজদাহা () হল এমন এক ধরনের কাল্পনিক জীব যা মুখ দিয়ে আগুন বের করতে পারে। এই জীবের অস্তিত্ব চীন, জাপান, কোরিয়া, ইন্দোচীন, মালয়েশিয়া ও ইন্দোনেশিয়া ইত্যাদি দেশের উপকথায় পাওয়া যায়। ফেরদৌসী’র মহাকাব্য ‘শাহনামা’ -তেও আজদাহার কথা উল্লেখ রয়েছে। শাহনামাতে দেখা যায় জামশেদ নামক একজন সম্রাটের দুই ঘাড়ে শয়তান চুম্বন করে; এতে করে চুম্বনের স্থানে দুটো ভয়ঙ্কর সাপের মস্তক গজিয়ে উঠে। এই মস্তক দুটো কেটে ফেললে সেখানে আবার নতুন করে সর্প মস্তক গজায়। তাই সম্রাট জামশেদ সেগুলোকে বিনষ্ট করার করার পরিবর্তে সেগুলোকে লালন করতে থাকেন এবং মানুষকে ভয় দেখিয়ে দুঃশাসন চালাতে থাকেন। এই সাপ দুটোকে ‘আজদাহা’ বলা হয়েছে। আজদাহাদেরকে প্রতিদিন দু’জন জীবন্ত মানুষের ঘিলু/মস্তিস্ক রান্না করে খাওেয়াতে হতো।  পশ্চিমা শিল্পমাধ্যমে আজদাহা নিয়ে অনেক ছায়াছবি হয়েছে। মনে করা হয় এই জীব উড়তে পারে। আজদাহা বিভিন্ন দেশের জাতীয় পশু। ইন্দোনেশিয়া দেশে এক ধরনের সরীসৃপ দেখা যায় যার উজ্জ্বল জিভকে আগুন বলে ভুল হয়, এই জীব কোমোডো ড্রাগন নামে পরিচিত। এছাড়াও ফড়িংকে ইংরেজিতে ড্রাগন্ ফ্লাই বলে।  অ্যাড্রিয়েন মেয়র তার বই 'দ্য ফার্স্ট ফসিল হান্টারসঃ ডাইনোসর, ম্যামথস এবং গ্রীক এবং রোমান টাইমস   মিথ', এ  যুক্তি দিয়েছিলেন যে ড্রাগনের কিছু গল্প ডাইনোসর এবং অন্যান্য প্রাগৈতিহাসিক প্রাণীর জীবাশ্মের প্রাচীন আবিষ্কার দ্বারা অনুপ্রাণিত হতে পারে। তিনি যুক্তি দেন যে উত্তর ভারতের ড্রাগন  "হিমালয়ের নীচে সিওয়ালিক পাহাড়ের জীবাশ্মের  দ্বারা অনুপ্রাণিত হতে পারে"  এবং ট্রয়ের মনস্টারের প্রাচীন গ্রীক শৈল্পিক চিত্রগুলি সামোথেরিয়ামের জীবাশ্ম দ্বারা প্রভাবিত হতে পারে, একটি বিলুপ্ত প্রজাতির জিরাফের জীবাশ্ম যার জীবাশ্মগুলি ভূমধ্যসাগরীয়।  চীনে, এমন একটি অঞ্চল যেখানে বড় প্রাগৈতিহাসিক প্রাণীর জীবাশ্মগুলি সাধারণ, এই দেহাবশেষগুলি প্রায়শই "ড্রাগন হাড়" হিসাবে চিহ্নিত করা হয় এবং সাধারণত  চীনা ঔষধে ব্যবহৃত হয়।   আরও দেখুন   কোমোডো ড্রাগন   তথ্যসূত্র           বহিঃসংযোগ   ইংরেজি - আজদাহার বিবর্তন (The Evolution of the Dragon), এল্লিঅট্ স্মিথ্ দ্বারা ১৯১৯ খ্রিস্টাব্দ, গুটেনবার্গ প্রকল্প।  বিষয়শ্রেণী:কাল্পনিক জীব বিষয়শ্রেণী:পুরাণ
কেদারনাথ চট্টোপাধ্যায় (১২ ডিসেম্বর ১৮৯১ — ১৬ মে ১৯৬৫) ছিলেন একজন প্রখ্যাত সাংবাদিক ও সম্পাদক। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৫৭,   জন্ম ও প্রারম্ভিক জীবন  কেদারনাথ চট্টোপাধ্যায়ের জন্ম  ব্রিটিশ ভারতের অধুনা  পশ্চিমবঙ্গের বাঁকুড়া জেলার  পাঠকপাড়ায়। তিনি ছিলেন ঊনবিংশ শতকের প্রখ্যাত সাহিত্যিক এবং প্রবাসী ও মডার্ন রিভিউ পত্রিকার সম্পাদক রামানন্দ চট্টোপাধ্যায় ও মাতা মনোরমা দেবীর জ্যেষ্ঠ সন্তান। তার পিতা ১৮৯৫ খ্রিস্টাব্দে শিক্ষকতার জন্য  এলাহাবাদে যান এবং সেকারণে কেদারনাথের শৈশব কাটে এলাহাবাদে। তার প্রাথমিক পড়াশোনা সেখানকার অ্যাংলো-বেঙ্গলি স্কুলে। এলাহাবাদে কেদারনাথ ভালো হকি ও ক্রিকেট খেলতেন। কলকাতার  সেন্ট জেভিয়ার্স কলেজ ও  সিটি কলেজে পড়াশোনার পর চলে যান ইংল্যান্ডে। লন্ডনের ইম্পেরিয়াল কলেজ থেকে ভূতত্ত্বে বি.এসসি ও এ.আর.সি.এস পাশ করেন। ১৯১৪ খ্রিস্টাব্দে কেন্ট'-এর অস্ত্রোৎপাদন কারখানায় কাজ নেন। ১৯১৮ খ্রিস্টাব্দে কর্মরত অবস্থায় এক দুর্ঘটনায় আহত হন। ১৯১৯ খ্রিস্টাব্দের দেশে ফিরে আসেন এবং গ্লাস অ্যান্ড সিরামিক কারখানায় চাকরি নেন।   সাংবাদিকতায় কর্মজীবন  ১৯৪৩ খ্রিস্টাব্দে পিতার মৃত্যু হলে কেদারনাথ প্রবাসী ও মডার্ন রিভিউ পত্রিকার পরিচালনার ভার গ্রহণ করেন।  কলকাতা বিশ্ববিদ্যালয়ে সাংবাদিকতা বিভাগে অধ্যাপনা করেন। তিনি শিশু কিশোরদের মৌচাক পত্রিকায় "জগন্নাথ পণ্ডিত" ছদ্মনামে লিখতেন। উল্লেখযোগ্য রচনা হল জগন্নাথের খেয়াল খাতা। তিনি "নিষিদ্ধ দেশে সওয়া বৎসর" নামে  রাহুল সাংকৃত্যায়নের বই বাংলায় অনুবাদ করেন।   কেদারনাথ  রবীন্দ্রনাথ ঠাকুরের সাহচর্য পেয়ে এসেছেন।  তিনি ও অমিয় চক্রবর্তী ১৯৩২ খ্রিস্টাব্দের একবার  রবীন্দ্রনাথ ঠাকুরের কর্মসহায়রূপে সঙ্গী হয়ে  পারস্য ভ্রমণে যান।  কবির সে ভ্রমণবৃত্তান্ত তিনি প্রবাসীতে প্রকাশ করেন। এছাড়াও তিনি দ্বিতীয়  বিশ্বযুদ্ধের সময় আন্তর্জাতিক সম্পর্ক ও যুদ্ধ সম্বন্ধে বিষয়ে প্রবন্ধ ও রচনা পত্রিকায় প্রকাশ করেন।   জীবনাবসান  ১৯৬৫ খ্রিস্টাব্দের ১৬ মে কেদারনাথ কলকাতায় পরলোক গমন করেন। কলকাতার স্বনামধন্য চিকিৎসক  নীলরতন সরকারের কন্যা অরুন্ধতী সরকার ছিলেন তার স্ত্রী। তিনি বিশ ও ত্রিশের দশকে রবীন্দ্রনাথের গানে বিশেষ নাম করেছিলেন।   তথ্যসূত্র  বিষয়শ্রেণী: ১৮৯১-এ জন্ম বিষয়শ্রেণী: ১৯৬৫-এ মৃত্যু বিষয়শ্রেণী: বাঁকুড়া জেলার ব্যক্তি বিষয়শ্রেণী:বাঙালি লেখক বিষয়শ্রেণী: বাঙালি সাংবাদিক
মোফাজ্জল হোসেন (জন্ম: ১৯৩৯ - মৃত্যু: ২০০৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না"| তারিখ: ৩০-১০-২০১২ তার খেতাবের সনদ নম্বর ২৭৬।   জন্ম ও শিক্ষাজীবন  মোফাজ্জল হোসেনের পৈতৃক বাড়ি ব্রাহ্মণবাড়িয়া জেলার নবীনগর উপজেলার বড়িকান্দি গ্রামে। তার বাবার নাম তোফাজ্জল হোসেন এবং মায়ের নাম জোবেদা বেগম। তার স্ত্রীর নাম কোহিনুর বেগম। তাঁদের এক মেয়ে ও এক ছেলে।   কর্মজীবন  মোফাজ্জল হোসেন পাকিস্তান নৌবাহিনীতে চাকরি করতেন। ১৯৭১ সালের জানুয়ারি মাস থেকে ছুটিতে ছিলেন তিনি। মুক্তিযুদ্ধ শুরু হলে ঝাঁপিয়ে পড়েন যুদ্ধে। ভারতে যাওয়ার কিছুদিন পর তিনি মুক্তিবাহিনীর নৌ-দলে অন্তর্ভুক্ত হন এবং যুদ্ধ করেন। স্বাধীনতার পর তিনি বাংলাদেশ নৌবাহিনীতে কর্মরত ছিলেন। ১৯৮৭ সালে অবসর নেন।   মুক্তিযুদ্ধে ভূমিকা  ভারতের হরিণা থেকে ১৯৭১ সালের ৮ আগস্ট মোফাজ্জল হোসেনসহ এক দল নৌ-মুক্তিযোদ্ধা রওনা হন চট্টগ্রামের উদ্দেশে। বিভিন্ন সময়ে গেরিলা মুক্তিযোদ্ধাদের অতর্কিত হামলায় চট্টগ্রাম শহরে অবস্থানরত পাকিস্তান সেনাবাহিনী তখন দিশেহারা। গুপ্ত হামলা ঠেকাতে পাকিস্তানিরা শহরের ভেতরে ও বাইরে বিভিন্ন সড়কে তল্লাশিকেন্দ্র বসায়। সেনারা রাস্তায় চলাচলরত বাঙালির যাঁকেই সন্দেহ হয়, তাকে আটকিয়ে তল্লাশি করে। এমন অবস্থায় মোফাজ্জল হোসেনসহ নৌ-মুক্তিযোদ্ধারা ১১ আগস্ট চট্টগ্রাম শহরের কাছে নির্দিষ্ট স্থানে পৌঁছেন। সমুদ্রবন্দরে দুঃসাহসী এক অপারেশন করতে তারা আসেন। ১৩ আগস্ট রেডিওর আকাশবাণী কেন্দ্রে পরিবেশিত হয় ‘আমি তোমায় শুনিয়েছিলাম যত গান’ শীর্ষক গান। এ গান শোনার পর দলনেতার নির্দেশে মুক্তিযোদ্ধারা সবাই প্রস্তুত হন। পরদিন কর্নফুলী নদীর তীরে পৌঁছান মুক্তিযোদ্ধারা। পরবর্তীতে নৌ-মুক্তিযোদ্ধাদের দলনেতা অপেক্ষায় থাকেন আকাশবাণী বেতারকেন্দ্রে আরেকটি গান শোনার জন্য। সেদিনই গানটি বাজার কথা থাকলেও গানটি সেদিন বাজেনি। পরবর্তীতে ‘আমার পুতুল আজকে যাবে শ্বশুরবাড়ি’ শীর্ষক গানটি বাজে ১৫ আগস্ট। অবশেষে দলনেতা মোফাজ্জল হোসেন সিদ্ধান্ত নেন এবং সহযোদ্ধাদের জানান ওই রাতেই হবে অপারেশন। এরপর ১৫ আগস্ট সন্ধ্যায় যখন অন্ধকার নেমে আসে নৌ-মুক্তিযোদ্ধাদের গোপন শিবিরে দ্রুত প্রস্তুত হন অপারেশনের জন্য। গাঢ় অন্ধকারে মোফাজ্জল হোসেনসহ মুক্তিযোদ্ধারা বিভক্ত হয়ে রওনা হন। গভীর রাতে কর্ণফুলী নদীর পানিতে নেমে সাঁতার কেটে দ্রুত এগিয়ে যান লক্ষ্যের দিকে। জাহাজসহ নানা জলযানে মাইন লাগিয়ে আবার ফিরে আসেন তীরে। গভীর রাতে কানফাটা আওয়াজে কেঁপে ওঠে গোটা নগর। একের পর এক বিস্ফোরণ হয়। বন্দরে থাকা পাকিস্তানিরা ছোটাছুটি শুরু করে। তখনও তারা জানে না কী ঘটেছে। মুক্তিযুদ্ধকালে মুক্তিবাহিনীর নৌ-মুক্তিযোদ্ধারা কেন্দ্রীয় পরিকল্পনার অংশ হিসেবে ১৫ আগস্ট চট্টগ্রাম ছাড়াও খুলনাসহ আরও কয়েকটি নৌবন্দরে একযোগে কয়েকটি সফল অপারেশন পরিচালনা করেন। এতে পাকিস্তান সরকারের ভিত কেঁপে ওঠে। এ অপারেশনের সাংকেতিক নাম ছিল ‘অপারেশন জ্যাকপট’।   পুরস্কার ও সম্মাননা   বীর প্রতীক   তথ্যসূত্র    পাদটীকা      বিষয়শ্রেণী:বীর প্রতীক বিষয়শ্রেণী:২০০৬-এ মৃত্যু বিষয়শ্রেণী:ব্রাহ্মণবাড়িয়া জেলার মুক্তিযোদ্ধা বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি